Bandaríski flugherinn hefur skráð 143 atvik síðan 2004 þar sem hlutir sjást á flugi sem ekki hefur tekist að greina eða útskýra. Þessi fyrirbæri eru stundum nefnd fjlúgandi furðuhlutir. Varnarmálaráðuneytið telur að hlutirnir stefni flugöryggi í hættu og séu mögulega ógn við þjóðaröryggi.
Þarna heyrast bandarískir flughermenn lýsa furðu sinni á einhverskonar loftfari sem ferðast á miklum hraða en slíkir hlutir hafa jafnan verið kveikjan að ýmsum kenningum um hvað leynist í myrkum djúpum himinhvolfana.
Á síðasta ári birti Varnarmálaráðuneyti Bandaríkjanna þrjú myndskeið sem sýndu ókunnug loftför. Þeim möguleikum var velt upp hvort þar væru á ferð háþróaðir drónar, eða jafnvel farartæki frá öðrum reikistjörnum. Í kjölfarið var ákveðið að gera skýrslu um ferðir svokallaðra fljúgandi furðuhluti í lofthelgi Bandaríkjanna, sem ráðuneytið birti síðan í gær.
Þar kemur fram að Bandaríski flugherinn hefur orðið var við 144 slíka hluti síðan 2004 og að enn hafi ekki tekist að útskýra nema einn þeirra, sem reyndist vera stór blaðra.
Ráðuneytið útlokar ekki að hlutirnir séu frá öðrum reikisstjörnum en tekur þó fram að ekkert bendi sérstaklega til þess. Loftförin eða hlutirnir hafa margir verið á miklum hraða sem erfitt hefur þótt að útskýra en í skýrlunni er tekið fram að mögulega sé um að ræða tækni frá Rússlandi eða Kína, og í einhverjum tilvikum jafnvel náttúruleg fyrirbrigði eins og ískristalla.
Þá er tekið fram að hlutirnir stefni flugöryggi í hættu og sé mögulega ógn við þjóðaröryggi. Ráðuneytið leiti því leiða til að varpa frekari ljósi stöðuna.